Messier 100
Messier 100 (ka M100 ja NGC 4321) on spiraalgalaktika, mis asub Berenike Juuste tähtkujus. Galaktika avastas 15. märtsil 1781 Prantsuse astronoom Pierre Méchain. Sama aasta 13. aprillil vaatles galaktikat Charles Messier, kes lisas selle oma kataloogi viimasesse versiooni. Messier 100 asub Neitsi galaktikaparves, olles üks selle heledamaid liikmeid. Galaktika asub Maast 55 miljoni valgusaasta kaugusel ja selle diameeter on 114 000 valgusaastat. M100 tähesuurus on 10,1 ja see sisaldab üle 400 miljardi tähe.